      
«CENTRALNO GRIJANJE» d.d. Tuzla,	
www.grijanjetuzla.ba

Na osnovu člana 4. Pravilnika o radu „Centralno grijanje“ d.d. Tuzla, člana 3. Pravilnika o postupku prijema u radni odnos u “Centralno grijanje“ d.d. Tuzla, Akta broj: 09-07945-2025 od 03.09.2025. godine i Odluke o potrebi prijema radnika br. 09-07947-2025 od 03.09.2025. godine, Direktor „Centralno grijanje“ d.d. Tuzla,  r a s p i s u j e : 

JAVNI OGLAS
za prijem radnika u radni odnos 

I
“Centralno grijanje“ d.d. Tuzla raspisuje javni oglas za prijem radnika u radni odnos, i to:
1. [bookmark: _Hlk196132269]Kontrolor-mjerač– na određeno vrijeme, na period od 1 godine.......................................................................................................................... 1 izvršilac,
2. Pomoćni radnik građenja II– na određeno vrijeme, na period od 1 godine.......................................................................................................................... 1 izvršilac,
3. Stručni saradnik za nabavu- na neodređeno vrijeme, uz probni rad do 6 mjeseci......................................................................................................................... 1 izvršilac.

II
Opis poslova za radno mjesto „Kontrolor-mjerač“  iz tačke I ovog oglasa: 
· Vrši procesna mjerenja na vrelovodu, toplovodu i toplinskim podstanicama
· Kontrola mjerenja temperatura zraka u stambenim i poslovnim prostorijama u cilju kontrole kvaliteta zagrijavanja po zahtjevu korisnika ili pri analizama sistema po potrebi rad u smjenama
· Vrši mjerenja kvadratura grijnih površina i uporedba sa stanjem iz projektne dokumentacije po nalogu rukovodioca sektora ili po zahtjevu korisnika
· Očitanja i vođenje evidencije mjerila toplotne energije. Provjera ispravnosti ugradnje mjerila toplotne energije i postavljanje distributerskih plombi nakon potvrde ispravnosti
· Obavlja poslove mjerenja na objektima priključenim na daljinski sistem grijanja
· Priprema listi utrošene toplotne energije potrošača na mjesečnoj bazi za službu fakturisanja uz kontrolu rukovodioca
· Obavlja poslove kontrole na objektima sistema grijanja
· Kontroliše ispravnost podataka na terenu
· Po potrebi, obavljanje poslova u smjenama
· Obavlja i druge poslove iz oblasti djelatnosti


Opis poslova za radno mjesto „Pomoćni radnik građenja II“  iz tačke I ovog oglasa: 
· Vršenje svih pomoćnih poslova građevinske struke;
· Obavljanje ispomoći na poslovima vezanim za izgradnju, rekonstrukciju i održavanje građevina;
· Pružanje pomoći pri svim građevinsko zanatskim radovima, popravljanje oštećenja i čišćenje zone gradilišta;
· Po potrebi pružanje pomoći pri izradi betonskih i armiranobetonskih konstrukcija i drugih dijelova te obradi betonskih površina, popravci oštećenja;
· Sudjelovanje pri izradi konstrukcija i drugih dijelova od drveta i popravak oštećenja;
· Obavljanje i drugih poslova po nalogu nadređenog.



Opis poslova za radno mjesto „Stručni saradnik za nabavu“  iz tačke I ovog oglasa:
· Učestvuje u poslovima pripreme i ugovaranja svih poslova iz djelatnosti sektora, uključujući sačinjavanje odluka i tenderskih dokumentacija
· Učestvuje u provođenju zakona o javnim nabavkama kroz postupke nabavke u Društvu
· Prati sve faze javnih nabavki od objavljivanja javnog poziva do potpisivanja ugovora, uključujući i sačinjavanje ugovora po unaprijed utvrđenim nacrtima istih
· Naručuje opremu i materijal za obavljanje poslova iz djelatnosti društva
· Prati propise i standarde na domaćem i inostranom tržištu i u skladu s tim predlaže određene mjere
· Vrši analize prodaje osnovnih i sporednih proizvoda te pronalazi načine za unapređenje prodaje
· Učestvuje u izradi godišnjih planova rada i nabavke
· Analizira i priprema tenderske dokumentacije, vrši pripremu i slanje zahtjeva za pojašnjenje tenderskih dokumentacija, priprema izvještaje o provedenim postupcima i podatke za sačinjavanje ponuda 
· Vrši kontrolu ispravnosti pripremljene dokumentacije u skladu sa tenderskim zahtjevima, zakonskim i podzakonskim aktima 
· Obavlja i druge poslove iz oblasti nabave i marketinga.

III
Svi kandidati koji se prijavljuju na javni oglas potrebno je da ispunjavaju opće i posebne uslove, i to: 

OPĆI USLOVI (sve pozicije):
· da su državljani Bosne i Hercegovine; 
· da su stariji od 18 (osamnaest) godina; 
· da posjeduju opću zdravstvenu sposobnost za obavljanje poslova radnog mjesta na koje se prijavljuju.  

[bookmark: _Hlk197330345]POSEBNI USLOVI: 

Za radno mjesto „Kontrolor-mjerač“:
· Diploma tehničkog smjera (IV/III stepen)
· Najmanje šest mjeseci radnog iskustva u struci
· Timski rad
· Položen vozački ispit B

Za radno mjesto „Pomoćni radnik građenja II“:
· Diploma završene osnovne škole (NK)
· Timski rad

Za radno mjesto „Stručni saradnik za nabavu“:

· Ekonomski fakultet, VII stepen / I, II ili III ciklus studija Ekonomskog fakulteta uz stečenih najmanje 240 ECTS bodova
· Najmanje jedna godina radnog iskustva u struci
· Timski rad
· Znanje jednog svjetskog jezika
· Znanje rada na finansijskim i klijent/server aplikacijama, MS Office Softverskim paketom i Internetom


IV
Kandidati su dužni dostaviti uredno popunjen PRIJAVNI OBRAZAC, koji mogu preuzeti na web stranici društva (www.grijanjetuzla.ba). 
Prijavni obrazac mora biti potpisan, čitko popunjen i moraju biti popunjena sva naznačena polja. 

Uz prijavni obrazac kandidat obavezno prilaže i sljedeće dokumente, kao dokaz o ispunjavanju općih i posebnih uslova: 
· uvjerenje o državljanstvu BiH, 
· izvod iz matične knjige rođenih, 
· diplomu o završenom školovanju potrebnom za radno mjesto na koje se prijavljuje,
· uvjerenje ili potvrda o potrebnom radnom iskustvu (za pozicije gdje je radno iskustvo propisano kao posebni uslov). 
          (Kao dokaz o potrebnom radnom iskustvu prihvatiće se isključivo jedan od sljedećih dokumenata: 
· potvrda/uvjerenje izdati od strane poslodavca/poslodavaca kod kojeg/kojih je to iskustvo stečeno sa opisom poslova na kojima je kandidat radio i preciziranim periodom angažovanja kandidata na tim poslovima, 
· potvrda/uvjerenje nadležne institucije za penzijsko i invalidsko osiguranje u kojem će šifre zanimanja iz uvjerenja/potvrde biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu ili
· potvrda/uvjerenje nadležne porezne uprave u kojem će šifre zanimanja biti razjašnjene tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.)
· vozačka dozvola B kategorije (samo za poziciju Kontrolor-mjerač),
· [bookmark: _Hlk208405730]Ovjerena izjava kandidata o znanju jednog svjetskog jezika (samo za poziciju „Stručni saradnik za nabavu“).
· Ovjerena izjava kandidata o znanju rada na finansijskim i klijent/server aplikacijama, MS Office Softverskim paketom i Internetom (samo za poziciju „Stručni saradnik za nabavu“).

Svi traženi dokumenti se dostavljaju u originalu ili ovjerenoj kopiji. 

V
Sa kandidatima koji budu ispunjavali formalno-pravne uslove javnog oglasa, Komisije za provođenje procedure prijema u radni odnos će, u skladu sa kriterijima za bodovanje kandidata, obaviti provjeru znanja radnih i stručnih sposobnosti i vještina, i to:
-  sa kandidatima za radno mjesto: „Pomoćni radnik građenja II“ provest će se usmeni ispit,
-  sa kandidatima za radno mjesto „Kontrolor-mjerač“  i „Stručni saradnik za nabavu“ sprovest će se pismeni i usmeni ispit.

O vremenu i mjestu održavanja usmenog/pismenog ispita kandidati će biti naknadno obaviješteni. 

VI
Javni oglas se objavljuje u dnevnom listu „Oslobođenje“ i na web stranici Društva: www.grijanjetuzla.ba, a dostavlja se i Službi za zapošljavanje Tuzlanskog kantona. 
Rok za podnošenje prijava na javni oglas je 8 (osam) dana, počev od narednog dana od dana njegove posljednje objave. 
„Centralno grijanje“ d.d. Tuzla će sa izabranim kandidatima zaključiti ugovor o radu najkasnije u roku od 8 (osam) dana od dana konačnosti odluke o izboru. 
Kandidati će biti pismeno obavješteni o ishodu Javnog oglasa. 

Dokumentacija kandidata će biti korištena isključivo u svrhu sprovođenja konkursa. 
Nakon okončanja konkursnog postupka, dokumentacija će biti vraćena kandidatu na njegov pismeni zahtjev, te se ista može preuzeti u prostorijama društva, uz predočenje lične karte, u roku od 30 dana od dana okončanja postupka. 
Nakon isteka navedenog roka, dokumentacija kandidata koji nisu izabrani u konkursnom postupku će biti uništena u skladu sa Zakonom o zaštiti ličnih podataka.

VII
Prijavu sa dokazima o ispunjavanju uslova iz oglasa potrebno je dostaviti na adresu:

 „CENTRALNO GRIJANJE“ d.d. Tuzla, ul. Krečanska br. 1.
75000 Tuzla,  BiH
KOMISIJA ZA PROVOĐENJE PROCEDURE PRIJEMA U RADNI ODNOS
„Prijava na javni oglas za prijem u radni odnos na radno mjesto
 „ navesti naziv radnog mjesta na koje kandidat aplicira“, 
sa naznakom
„NE OTVARATI“
Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene javnim oglasom.
Podnosilac neblagovremene, nepotpune i neuredne prijave nije učesnik javnog oglasa,  te nema pravo za pobijanje odluke o izboru kandidata ili čitavog postupka za zasnivanje radnog odnosa. 

